
 DR 30.6.2011 

 

36 

 Gaji yang ditentukan melalui kuasa pasaran didapati tidak berkesan kerana 
berdasarkan kajian oleh Bank Dunia sejak sepuluh tahun yang lepas, kadar gaji di Malaysia 
hanya meningkat secara purata sebanyak 2.6 peratus setahun. Kajian Guna Tenaga 
Kebangsaan yang akan dilaksanakan oleh Kementerian Sumber Manusia pada tahun 2009, 
melibatkan sampel sebanyak 24,000 orang majikan dan 1.3 juta pekerja mendapati 33.8 
peratus pekerja adalah bergaji di bawah RM700 sebulan. Ini menunjukkan bahawa terdapat 
herotan dalam pasaran buruh yang mana kadar gaji yang ditentukan oleh kuasa pasaran 
telah mengekang peningkatan kadar gaji sedangkan kos sara hidup meningkat berlipat kali 
ganda.  

 Gaji yang dirundingkan bersama antara majikan dan pekerja dalam perjanjian 
kolektif atau collective agreement hanya meliputi kira-kira 7 peratus daripada keseluruhan 
guna tenaga iaitu pekerja yang menyertai kesatuan pekerja sahaja. Bagi menangani isu ini, 
kerajaan perlulah mengambil langkah intervensi untuk melaksanakan Dasar Gaji Minimum 
di peringkat nasional. Langkah intervensi ini adalah berasaskan fakta dan perangkaan yang 
tepat, relevan, menyeluruh dan bersandarkan kajian penyelidikan yang komprehensif dan 
bukannya disebabkan oleh desakan mana-mana pihak. 

Tuan Yang di-Pertua, mengikut Pertubuhan Buruh Antarabangsa, gaji minimum 
ditakrifkan sebagai gaji paling rendah yang patut dibayar kepada pekerja untuk kerja atau 
perkhidmatan yang dilakukan dalam tempoh tertentu sama ada dikira berdasarkan masa 
atau output yang tidak boleh dikurangkan oleh individu atau menerusi perjanjian bersama, 
dijamin oleh undang-undang dan ditetapkan bertujuan untuk menampung keperluan 
minimum kehidupan pekerja dan keluarganya berasaskan keadaan sosioekonomi sesebuah 
negara. Definisi gaji minimum itu sendiri menunjukkan bahawa pelaksanaan Dasar Gaji 
Minimum memerlukan suatu undang-undang yang khusus.  

Atas keperluan dan kepentingan tersebut, suatu rang undang-undang yang 
dinamakan Rang Undang-undang Majlis Perundingan Gaji Negara 2011 telah digubal bagi 
melaksanakan gaji minimum di peringkat nasional. Rang undang-undang ini telah digubal 
dengan mengambil kira pandangan daripada pelbagai pihak iaitu pihak pekerja, pihak 
majikan, agensi-agensi kerajaan, ahli akademik, pertubuhan bukan kerajaan, orang awam 
dan pengalaman serta kepakaran antarabangsa iaitu pihak Bank Dunia dan Pertubuhan 
Buruh Antarabangsa (ILO). Melalui mesyuarat-mesyuarat kumpulan fokus, bengkel-
bengkel, makmal dan hari terbuka malahan melalui saluran internet iaitu blog gaji minimum 
di bawah Kementerian Sumber Manusia. 

Rang undang-undang ini adalah bertujuan untuk menubuhkan sebuah Majlis yang 
dinamakan Majlis Perundingan Gaji Negara yang berfungsi sebagai satu badan bebas bagi 
mengkaji dan sebagai satu badan yang menetapkan gaji minimum berteraskan prinsip 
tripartisme antara pihak kerajaan, pihak pekerja dan pihak majikan. Jawatankuasa Teknikal 
yang terdiri daripada pakar-pakar ekonomi, statistik dan sosial berteraskan gabungan 
prinsip tripartisme dan profesionalisme tersebut, ia akan menjamin kaedah penetapan gaji 
minimum dilaksanakan dengan lebih adil dan telus. Berteraskan gabungan prinsip 
tripartisme dan profesionalisme juga ia sebenarnya membentuk satu perundingan kolektif di 
peringkat nasional atau National Collective Bargaining, dengan izin, yang akan menjadi 
asas pada perundingan kolektif di peringkat kesatuan sekerja atau pihak majikan kelak.  

Ini bermakna Majlis akan menetapkan satu gaji minimum yang asas based line 
yang mana pihak kesatuan sekerja dan majikan boleh mengkreditkan gaji yang lebih tinggi 
daripada gaji asas berdasarkan tahap produktiviti, daya saing, kemampuan syarikat dan 
sebagainya. Perundingan kolektif di antara kesatuan sekerja dan pihak majikan akan 
menjadi perkara pokok yang lebih penting daripada gaji minimum bagi membolehkan 
pekerja mendapatkan gaji yang jauh lebih tinggi daripada gaji minimum sesuai dengan 
tahap produktiviti mereka berbanding dengan gaji minimum iaitu gaji lantai yang diwartakan 
kerajaan. Dalam erti kata lain, gaji minimum akan berjalan seiringan dengan perjanjian 
kolektif iaitu go in hand-in-hand with the collective bargain.  

Tuan Yang di-Pertua, pelaksanaan gaji minimum bertujuan untuk membantu 
golongan berpendapatan rendah meningkatkan kuasa beli bagi menghadapi peningkatan 
kos sara hidup dan seterusnya menangani isu kemiskinan dalam kalangan pekerja iaitu the 
working poor.  



36. Gaji yang ditentukan melalui kuasa pasaran didapati tidak berkesan kerana berdasarkan kajian oleh Bank Dunia sejak sepuluh tahun yang lepas, kadar gaji di Malaysia hanya meningkat secara purata sebanyak 2.6 peratus setahun. Kajian Guna Tenaga Kebangsaan yang akan dilaksanakan oleh Kementerian Sumber Manusia pada tahun 2009, melibatkan sampel sebanyak 24,000 orang majikan dan 1.3 juta pekerja mendapati 33.8 peratus pekerja adalah bergaji di bawah RM700 sebulan. Ini menunjukkan bahawa terdapat herotan dalam pasaran buruh yang mana kadar gaji yang ditentukan oleh kuasa pasaran telah mengekang peningkatan kadar gaji sedangkan kos sara hidup meningkat berlipat kali ganda. Gaji yang dirundingkan bersama antara majikan dan pekerja dalam perjanjian kolektif atau collective agreement hanya meliputi kira-kira 7 peratus daripada keseluruhan guna tenaga iaitu pekerja yang menyertai kesatuan pekerja sahaja. Bagi menangani isu ini, kerajaan perlulah mengambil langkah intervensi untuk melaksanakan Dasar Gaji Minimum di peringkat nasional. Langkah intervensi ini adalah berasaskan fakta dan perangkaan yang tepat, relevan, menyeluruh dan bersandarkan kajian penyelidikan yang komprehensif dan bukannya disebabkan oleh desakan mana-mana pihak. Tuan Yang di-Pertua, mengikut Pertubuhan Buruh Antarabangsa, gaji minimum ditakrifkan sebagai gaji paling rendah yang patut dibayar kepada pekerja untuk kerja atau perkhidmatan yang dilakukan dalam tempoh tertentu sama ada dikira berdasarkan masa atau output yang tidak boleh dikurangkan oleh individu atau menerusi perjanjian bersama, dijamin oleh undang-undang dan ditetapkan bertujuan untuk menampung keperluan minimum kehidupan pekerja dan keluarganya berasaskan keadaan sosioekonomi sesebuah negara. Definisi gaji minimum itu sendiri menunjukkan bahawa pelaksanaan Dasar Gaji Minimum memerlukan suatu undang-undang yang khusus. Atas keperluan dan kepentingan tersebut, suatu rang undang-undang yang dinamakan Rang Undang-undang Majlis Perundingan Gaji Negara 2011 telah digubal bagi melaksanakan gaji minimum di peringkat nasional. Rang undang-undang ini telah digubal dengan mengambil kira pandangan daripada pelbagai pihak iaitu pihak pekerja, pihak majikan, agensi-agensi kerajaan, ahli akademik, pertubuhan bukan kerajaan, orang awam dan pengalaman serta kepakaran antarabangsa iaitu pihak Bank Dunia dan Pertubuhan Buruh Antarabangsa (ILO). Melalui mesyuarat-mesyuarat kumpulan fokus, bengkel- bengkel, makmal dan hari terbuka malahan melalui saluran internet iaitu blog gaji minimum di bawah Kementerian Sumber Manusia. Rang undang-undang ini adalah bertujuan untuk menubuhkan sebuah Majlis yang dinamakan Majlis Perundingan Gaji Negara yang berfungsi sebagai satu badan bebas bagi mengkaji dan sebagai satu badan yang menetapkan gaji minimum berteraskan prinsip tripartisme antara pihak kerajaan, pihak pekerja dan pihak majikan. Jawatankuasa Teknikal yang terdiri daripada pakar-pakar ekonomi, statistik dan sosial berteraskan gabungan prinsip tripartisme dan profesionalisme tersebut, ia akan menjamin kaedah penetapan gaji minimum dilaksanakan dengan lebih adil dan telus. Berteraskan gabungan prinsip tripartisme dan profesionalisme juga ia sebenarnya membentuk satu perundingan kolektif di peringkat nasional atau National Collective Bargaining, dengan izin, yang akan menjadi asas pada perundingan kolektif di peringkat kesatuan sekerja atau pihak majikan kelak. Ini bermakna Majlis akan menetapkan satu gaji minimum yang asas based line yang mana pihak kesatuan sekerja dan majikan boleh mengkreditkan gaji yang lebih tinggi daripada gaji asas berdasarkan tahap produktiviti, daya saing, kemampuan syarikat dan sebagainya. Perundingan kolektif di antara kesatuan sekerja dan pihak majikan akan menjadi perkara pokok yang lebih penting daripada gaji minimum bagi membolehkan pekerja mendapatkan gaji yang jauh lebih tinggi daripada gaji minimum sesuai dengan tahap produktiviti mereka berbanding dengan gaji minimum iaitu gaji lantai yang diwartakan kerajaan. Dalam erti kata lain, gaji minimum akan berjalan seiringan dengan perjanjian kolektif iaitu go in hand-in-hand with the collective bargain. Tuan Yang di-Pertua, pelaksanaan gaji minimum bertujuan untuk membantu golongan berpendapatan rendah meningkatkan kuasa beli bagi menghadapi peningkatan kos sara hidup dan seterusnya menangani isu kemiskinan dalam kalangan pekerja iaitu the working poor.